

**"Қазақстан Республикасының кейбір заңнамалық актілеріне жергілікті өзін-өзі басқаруды дамыту мәселелері бойынша өзгерістер мен толықтырулар енгізу туралы" 2013 жылғы 13 маусымдағы Қазақстан Республикасының Заңын іске асыру жөніндегі шаралар туралы**

Қазақстан Республикасы Премьер-Министрінің 2013 жылғы 1 шілдедегі № 100-ө өкімі

      1. Қоса беріліп отырған «Қазақстан Республикасының кейбір заңнамалық актілеріне жергілікті өзін-өзі басқаруды дамыту мәселелері бойынша өзгерістер мен толықтырулар енгізу туралы» 2013 жылғы 13 маусымдағы Қазақстан Республикасының Заңын іске асыру мақсатында қабылдануы қажет нормативтік құқықтық актілердің тізбесі (бұдан әрі - тізбе) бекітілсін.

      2. Мемлекеттік органдар тізбеге сәйкес нормативтік құқықтық актілердің жобаларын әзірлесін және заңнамада белгіленген тәртіппен Қазақстан Республикасының Үкіметіне бекітуге енгізсін.

*Премьер-Министр                       С. Ахметов*

Қазақстан Республикасы

Премьер-Министрінің

2013 жылғы 1 шілдедегі

№ 100-ө өкімімен

бекітілген

 **«Қазақстан Республикасының кейбір заңнамалық актілеріне жергілікті өзін-өзі басқаруды дамыту мәселелері бойынша өзгерістер мен толықтырулар енгізу туралы» 2013 жылғы 13 маусымдағы Қазақстан Республикасының Заңын іске асыру мақсатында қабылдануы қажет нормативтік құқықтық актілердің тізбесі**

|  |  |  |  |  |
| --- | --- | --- | --- | --- |
| **Р/с №** | **Нормативтік құқықтық актінің атауы** | **Актінің нысаны** | **Орындауға жауапты мемлекеттік органдар** | **Әзірлеу және Үкіметке енгізу мерзімі** |
| **1** | **2** | **3** | **4** | **5** |
| 1. | «Бюджеттің атқарылуы және оған кассалық қызмет көрсету ережесін бекіту туралы» Қазақстан Республикасы Үкіметінің 2009 жылғы 26 ақпандағы № 220 қаулысына өзгерістер мен толықтырулар енгізу туралы | Қазақстан Республикасы Үкіметінің қаулысы | Қаржымині (жинақтау), ЭБЖМ | 2013 жылғы маусым |
| 2. | Сыртқы (көрнекі) жарнаманы аудандық маңызы бар жалпыға ортақ пайдаланылатын автомобиль жолдарының бөлінген белдеуіндегі, аудандық маңызы бар қалалардағы, ауылдардағы, кенттердегі үй-жайлардың шегінен тыс ашық кеңістіктегі жарнаманы тұрақты орналастыру объектілерінде және ауданда тіркелген көлік кұралдарында орналастырғаны үшін төлемақы алу қағидаларын және мөлшерлемелерін бекіту туралы | Қазақстан Республикасы Үкіметінің қаулысы | ЭБЖМ (жинақтау), ӨДМ | 2013 жылғы маусым |
| 3. | Аудандық маңызы бар қала, ауыл, кент, ауылдық округ әкімінің басқаруына берілетін аудандық коммуналдық мүліктің үлгілік тізбесін бекіту туралы | Қазақстан Республикасы Үкіметінің қаулысы | ЭБЖМ (жинақтау), ӨДМ | 2013 жылғы маусым |
| 4. | Жергілікті қоғамдастықтың бөлек жиындарын өткізудің үлгі қағидаларын бекіту туралы | Қазақстан Республикасы Үкіметінің қаулысы | ӨДМ | 2013 жылғы маусым |
| 5. | Мәслихаттардың үлгі регламентін бекіту туралы | Қазақстан Республикасы Президентінің Жарлығы | ӨДМ | 2013 жылғы маусым |
| 6. | Облыстар, республикалық маңызы бар қалалар, астана, облыстық маңызы бар қалалар мен облыстар аудандары, қалалардағы аудандар әкімдерінің аппарат басшыларын тағайындаудың және қызметтен босатудың кейбір мәселелері туралы | Қазақстан Республикасы Президентінің Жарлығы | МҚІА (келісім бойынша), ЭБЖМ, ӨДМ | 2013 жылғы тамыз |
| 7. | «А» корпусының мемлекеттік әкімшілік лауазымдарына қойылатын арнайы біліктілік талаптары туралы | Қазақстан Республикасы Президентінің Жарлығы | МҚІА (келісім бойынша), ЭБЖМ | 2013 жылғы тамыз |
| 8. | «А» корпусының мемлекеттік әкімшілік лауазымдарына қойылатын арнайы біліктілік талаптары туралы» Қазақстан Республикасы Мемлекеттік қызмет істері агенттігі төрағасының 2013 жылғы 19 наурыздағы № 06-7/34 бұйрығының күші жойылды деп тану туралы | Қазақстан Республикасы Мемлекеттік қызмет істері агенттігі төрағасының бұйрығы | МҚІА (келісім бойынша) | 2013 жылғы қыркүйек |

Ескертпе: аббревиатуралардың толық жазылуы:

ӨДМ - Қазақстан Республикасы Өңірлік даму министрлігі

Қаржымині - Қазақстан Республикасы Қаржы министрлігі

ЭБЖМ - Қазақстан Республикасы Экономика және бюджеттік жоспарлау министрлігі

МҚІА - Қазақстан Республикасы Мемлекеттік қызмет істері агенттігі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК